Presidenti Obama, dialog me të rinjtë afrikanë
Presidenti iu përgjigj pyetjeve të të rinjve nga tre vende afrikane gjatë një diskutimi të hapur në Johanesburg të Afrikës së Jugut
Presidenti Barak Obama i ftoi në dialog të rinjtë nga Afrika e Jugut dhe tre vende të tjera afrikane dje, duke iu përgjigjur pyetjeve për çështje që nga rritja ekonomike e deri tek anti-ekstremizmi. Presidenti dukej i qetë dhe plot energji gjatë dialogut me të rinjtë e mbledhur në mjediset e Universitetit të Johanesburgut në Soweto. Afrika është në lëvizje, tha presidenti, por ndeshet me sfida të mëdha që nuk mund të injorohen. Të rinjtë afrikanë, tha Presidenti, do të marrin në dorë udhëheqjen. Duke nderuar heronjtë e anti-aparteidit, përfshirë ish-Presidentin Nelson Mandela dhe Arqipeshkvin Desmond Tutu, zoti Obama kujtoi Hector Pieterson-in, një djalë të vrarë nga zjarri i policisë gjatë një proteste në 1976. Më pas pjesëmarrësit ngritën pyetje nga më të ndryshmet që nga nevoja për qeveri të përgjegjshme e deri tek ndryshimet klimatike. Një grua nga Nigeria pyeti: Zoti Obama tha se grupe si Boko Haram po shkaktojnë dëm të konsiderueshëm, duke shfrytëzuar qeveri të dobëta afrikane. Shtetet e Bashkuara, tha ai, po ndihmojnë qeveritë afrikane të zhvillojnë kapacitetet për të luftuar terrorizmin. Në përgjigje të një pyetjeje nga Kenia, zoti Obama tha se afrikanët kanë filluar të kërkojnë nga qeveritë e tyre të mbahen përgjegjëse: Më parë Presidenti Obama dhe Presidenti Jacob Zuma diskutuan mbi konfliktin në Republikën Demokratike të Kongos, situatën politike në Zimbabve dhe përparimin e bërë në Afrikën e Jugut në luftën kundër Sidës. Zoti Obama nuk shkoi për të vizituar ish-presidentin Nelson Mandela, i cili ndodhet në spital prej më shumë se 20 ditësh. Ai zhvilloi një takim privat me vajzat dhe nipat e zotit Mandela, si dhe foli me telefon me të shoqen e zotit Mandela. Sot Presidenti, Zonja e Parë dhe dy vajzat e çiftit shkojnë në Kejptaun, ku ai do të mbajë një fjalim të rëndësishëm ku pritet të prezantojë synimet e tij për të rritur investimet dhe për të fuqizuar rininë afrikane që të marrë në dorë të ardhmen e kontinentit.